CELEX: 62013CN0126
Language: sl
Date: 2013-03-15 00:00:00
Title: Zadeva C-126/13 P: Pritožba, ki jo je BSH Bosch und Siemens Hausgeräte GmbH vložila 15. januarja 2013 zoper sodbo Splošnega sodišča (četrti senat) z dne 15. marca 2013 v zadevi BSH Bosch und Siemens Hausgeräte GmbH proti Uradu za usklajevanje na notranjem trgu (znamke in modeli) (T-625/11)

8.6.2013   
            
            
               SL
            
            
               Uradni list Evropske unije
            
            
               C 164/10
            
         Pritožba, ki jo je BSH Bosch und Siemens Hausgeräte GmbH vložila 15. januarja 2013 zoper sodbo Splošnega sodišča (četrti senat) z dne 15. marca 2013 v zadevi BSH Bosch und Siemens Hausgeräte GmbH proti Uradu za usklajevanje na notranjem trgu (znamke in modeli) (T-625/11)
   (Zadeva C-126/13 P)
   2013/C 164/17
   Jezik postopka: nemščina
   
      Stranki
   
   
      Pritožnica: BSH Bosch und Siemens Hausgeräte GmbH (zastopnik: S. Biagosch, odvetnik)
   
      Druga stranka v postopku: Urad za usklajevanje na notranjem trgu (znamke in modeli)
   
      Predlogi
   
   
               —
            
            
               razveljavitev sodbe Splošnega sodišča (četrti senat) z dne 15. januarja 2013 v zadevi T-625/11, ker je Splošno sodišče odločilo, da prvi odbor za pritožbe Urada za usklajevanje na notranjem trgu (znamke in modeli) (UUNT) z izdajo odločbe z dne 29. septembra 2011 (zadeva R 340/2011-1) ni kršil člen 7(1)(c) Uredbe (ES) št. 207/2009 (1);
            
         
               —
            
            
               razveljavitev odločbe prvega odbora za pritožbe Urada za usklajevanje na notranjem trgu (znamke in modeli) (UUNT) z dne 22 septembra 2011 (zadeva R 340/2011-1), ker je bila z njo prijava za registracijo znamke ecoDoor delno zavrnjena na podlagi člena 7(1)(b) in (c) Uredbe (ES) št. 207/2009;
               podredno
            
         
               —
            
            
               vrne zadevo v razsojanje Splošnemu sodišču;
            
         
               —
            
            
               UUNT naj se naloži plačilo stroškov na obeh stopnjah.
            
         
      Pritožbeni razlogi in bistvene trditve
   
   Ta pritožba je vložena proti sodbi Splošnega sodišča (četrti senat) z dne 15. januarja 2013 v zadevi T-625/11, s katero je Splošno sodišče zavrnilo tožbo BSH Bosch und Siemens Hausgeräte GmbH proti odločbi prvega odbora za pritožbe Urada za usklajevanje na notranjem trgu (znamke in modeli) (UUNT) z dne 22. septembra 2011 (zadeva R 340/2011-1), s katero je bila prijava za registracijo znamke ecoDoor delno zavrnjena na podlagi člena 7(1)(b) in (c) Uredbe (ES) št. 207/2009 (Uredba).
   Pritožnica v pritožbi navaja ta pritožbeni razlog:
   Uveljavlja kršitev člena 7(1)(c) Uredbe, ker bi bilo mogoče znamko ecoDoor – ki sploh ne opisuje blaga, ki ga je UUNT zajel v zavrnitvi, temveč le vrata kot morebiten del tega blaga – šteti za opisno za zadevno blago le, kadar bi bil zadevni del za blago tako bistven, da bi javnost ta del brez težav enačila z blagom. Tak je le primer, ko bi zadevni del izpolnjeval funkcijo blaga, ki jo javnost šteje za absolutno bistveno. Za vrata kot del uveljavljanega blaga naj to ne bi veljalo, tako da ni podan razlog za zavrnitev registracije iz člena 7(1)(c) Uredbe.
   
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (Kodificirano besedilo) (UL L 78, str. 1).